ลูกชายอายุ 7 ขวบ มีอาการอาเจียนเวลาทานข้าวค่ะ จะเป็นอาทิตย์แล้วค่ะ ไปหาบอกว่า "ไวรัสลงกระเพาะ" ให้ยาแก้อาเจียนมาทานค่ะ แต่ก็ยังไม่หายอาเจียนค่ะ มีอาการอาเจียนเวลาทานข้าวเหมือนเดิมค่ะ ครูที่โรงเรียนก็บอกว่า "ลูกชายทานข้าวไม่ค่อยได้จะอาเจียนตลอด" แล้วมีอาการปวดหัวร่วมด้วยค่ะ ช่วงนี้ดูไม่ค่อยพูดไม่ค่อยจาเหมือนเมื่อก่อนด้วยค่ะ ถามอะไรจะไม่ค่อยตอบ จะเงียบๆ กลัวลูกเป็นโรคเครียดด้วยค่ะ เพราะจะโดนกดดันจากคนรอบข้างเสมอ
สวัสดีค่ะ การวินิจฉัยที่เป็นไปได้-กระเพาะอาหารอักเสบ ทำให้มีอาการคลื่นไส้ อาเจียน ปวดจุกแน่นลิ้นปี่ สัมพันธ์กับการรับประทานอาหาร-กรดไหลย้อน ทำให้มีอาการอาเจียนหลังรับประทานอาหาร แสบร้อนกลางอก-ลำไส้อักเสบหรืออาหารเป็นพิษ มักมีอาการปวดท้องบิดๆ มีไข้ มีการขับถ่ายเปลี่ยนแปลงร่วมด้วย แต่มักเป็นในระยะสั้นๆ ไม่ควรเป็นเกิน 1 อาทิตย์-เกิดร่วมกับการปวดศีรษะไมเกรน-ความเครียดทางอารมณ์-เกิดหลังอุบัติเหตุที่ศีรษะในกรณีทีมีอาการอาเจียนเรื้อรัง รักษาเหมือนเป็นลำไส้อักเสบแล้วไม่ดีขึ้น แนะนำพากลับไปพบแพทย์เพื่อประเมินอาการซ้ำอีกครั้ง หากมีอาการปวดหัว หรือมีอุบัติเหตุที่ศีรษะมาก่อนหน้านี้ควรแจ้งแพทย์ให้ทราบด้วยค่ะ เพราะอาจมีความสัมพันธ์กับอาการอาเจียนได้เช่นกันการดูแลตัวเองเบื้องต้น ดื่มน้ำมากๆ รับประทานอาหารอ่อนๆและย่อยง่ายและสุกสะอาด ไม่รับประทานอาหารมื้อใหญ่ในคราวเดียว ควรหลีกเลี่ยงความเครียดและความกังวลที่ไม่จำเป็นค่ะ